b'\n_START_ARTICLE_\nMilka Planinc\n_START_SECTION_\nPovojna politi\xc4\x8dna kariera\n_START_PARAGRAPH_\nKmalu po vojni se je preselila v Zagreb, kjer se je poro\xc4\x8dila in se zaposlila v Elektri. Leta 1949 se je podala v politi\xc4\x8dne vode in postala \xc4\x8dlanica Agitpropa za Tre\xc5\xa1njevko. Leta 1957 je postala tajnica Narodne skup\xc5\xa1\xc4\x8dine Tre\xc5\xa1njevka, nato pa je bila med letoma 1961 in 1963 mestna sekretarka za kulturo mesta Zagreb. Med letoma 1963 in 1965 je opravljala naloge republi\xc5\xa1kega sekretarja za prosveto, nato pa je bila med letoma 1965 in 1971 predsednica hrva\xc5\xa1kega sabora._NEWLINE_Po zlomu hrva\xc5\xa1ke pomladi je pri\xc5\xa1la leta 1971 na \xc4\x8delo Centralnega komiteja Zveze komunistov Hrva\xc5\xa1ke._NEWLINE_Po Titovi smrti naj bi se na \xc4\x8delu partije in dr\xc5\xbeave menjalo osem predsednikov, od katerih bi vsak prihajal iz ene od federalnih enot Jugoslavije. Tak sistem je trajal do 29. aprila 1982, ko je Milka Planinc na konferenci Zvezi delovnega ljudstva Jugoslavije predstavila seznam novih ministrov. Konferenca je seznam potrdila, Milko Planinc pa je Zvezna skup\xc5\xa1\xc4\x8dina 15. maja 1982 imenovala za predsednico Zveznega izvr\xc5\xa1nega sveta, s \xc4\x8dimer je de facto postala prva in edina \xc5\xbeenska predsednica vlade SFRJ ter prva premierka kak\xc5\xa1ne realsocialisti\xc4\x8dne dr\xc5\xbeave v zgodovini. Njen mandat je trajal do maja 1986, ko jo je na \xc4\x8delu vlade zamenjal Branko Mikuli\xc4\x87.\n_START_SECTION_\nPo kon\xc4\x8danem mandatu\n_START_PARAGRAPH_\nOd konca devetdesetih let 20. stoletja je bila Milka Planinc priklenjena na invalidski vozi\xc4\x8dek in se je le redko pojavila v javnosti.'